open-index/open-wikipedia-markdown huggingface dataset:
Μικρό Τύμπανο Ξάνθης

Το **Μικρό Τύμπανο** είναι πεδινό χωριό της Θράκης στην Περιφερειακή Ενότητα Ξάνθης.

## Γεωγραφία - Ιστορία
Το Μικρό Τύμπανο βρίσκεται στα όρια με την Περιφερειακή Ενότητα Καβάλας και τη δυτική άκρη της πεδιάδας της Ξάνθης σε υψόμετρο 63 μέτρα. Απέχει 11 χλμ. ΝΔ. από την Ξάνθη, 41 χλμ. Α.-ΒΑ. από την Καβάλα και 15 χλμ. Β. από το Εύλαλο (έδρα του δήμου) ενώ βορειοδυτικά του χωριού είναι οι Τοξότες και στα νότια του περνάει η ΕΟ Ξάνθης - Καβάλας. Είναι κτισμένο δίπλα και δυτικά από το Μεγάλο Τύμπανο με το οποίο μέχρι το 1940 αποτελούσε από την περίοδο της τουρκοκρατίας κοινό οικισμό του οποίου η παλιά του ονομασία ήταν *Νταουτλή*. Με την ανταλλαγή πληθυσμών μετά την Μικρασιατική καταστροφή στην περιοχή εγκαταστάθηκαν 200 περίπου πρόσφυγες ενώ οι απογραφές κατοίκων του ήταν:

### Απογραφές πληθυσμού

 Συνολικός πληθυσμός Μικρού και Μεγάλου Τύμπανου

Επίσημα αναφέρεται ως ξεχωριστός οικισμός για πρώτη φορά με την ονομασία Μικρό Τύμπανο το 1940 να προσαρτάται στην τότε κοινότητα Τοξοτών. Σύμφωνα με το Πρόγραμμα «Καλλικράτης» ανήκει στη δημοτική κοινότητα Τοξοτών που υπάγεται στο Δήμου Τοπείρου και σύμφωνα με την απογραφή του 2011 έχει ως πληθυσμό 62 κατοίκους.

## Εξωτερικοί σύνδεσμοι

* Φωτογραφίες από το Μικρό Τύμπανο στον ιστότοπο https://www.greece.com/

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Τοπείρου
Παναγιώτης Βουδούρης

Ο **Παναγιώτης** (**Πάνος) Βουδούρης** (12 Αυγούστου 1893 - 15 Ιουλίου 1963) ήταν Έλληνας επιχειρηματίας, πολιτικός, αντιστασιακός, στρατιωτικός και συγγραφέας. Εξελέγη βουλευτής Θεσσαλονίκης στις εκλογές του 1951 και 1952 με τον Ελληνικό Συναγερμό. Επανεξελέγη στις εκλογές του 1956 με την ΕΡΕ στην ίδια περιφέρεια.

## Βιογραφία
Ο **Πάνος Βουδούρης** γεννήθηκε στη Νέα Φιγαλεία Ηλείας (παλαιά ονομασία - Ζούρτσα) στις 12 Αυγούστου 1893 από τον Κώστα Π. Βουδούρη επονομαζόμενο και "Καπετάνιο" και την Αθανασία χήρα Κόπιτσα από το Στροβίτσι.

Έλαβε μέρος στους Βαλκανικούς Πολέμους, τον Α’ Παγκόσμιο Πόλεμο και τη Μικρασιατική εκστρατεία ως έφεδρος αξιωματικός.

Εργάσθηκε ως Διευθυντής του Οργανισμού Υδραυλικών Έργων Μακεδονίας (1936-1940).

Μεταξύ 1922 και 1936 ανέπτυξε μεγάλη επιχειρηματική-οικονομική δραστηριότητα: Ασφαλιστής, αντιπρόσωπος ξένων οίκων, της ελληνικής υποδηματοποιίας “Τιτάν”, ενοικιαστής ιχθυοτροφείων λιμνών Αρτζάνης-Αματόβου, κατασκευαστής ενός τότε πορθμείου Καραβουλίου-Γουμένισσας στον Αξιό ποταμό, μύλου αλέσματος σιτηρών στην ίδια περιοχή, ιδρυτής εργοστασίου ηλεκτροφωτισμού Καλαμαριάς Θεσ/νίκης, συνιδιοκτήτης εκμεταλλεύσεως Ύδατος Νιγρίτας,  ανάδοχος Ιαματικών Πηγών Ν. Απολλωνίας Θεσ/νίκης (την τελευταία επιχείρηση διατήρησε η οικογένειά του για πολλά χρόνια μετά τον θάνατό του, μέχρι το 1985).  

Μεταξύ του 1936 και του 1941 διετέλεσε Διευθυντής- Προσωπάρχης της Εταιρείας Υδραυλικών ΄Εργων Μακεδονίας (Ε.Τ.Υ.Ε.Μ.) και Πρόεδρος του Συνδέσμου  Εφέδρων Αξιωματικών Μακεδονίας.

Ηγετικό στέλεχος οργανώσεων Εθνικής Αντίστασης (ΕΔΕΣ, ΠΑΟ,ΕΚΚΑ, κ.ά.) κατά τη διάρκεια της Γερμανικής Κατοχής. Συμμετείχε στην “Υπηρεσία Διαφυγής” που φυγάδευε προς την Αίγυπτο (διαμέσου του Αγίου Όρους), Άγγλους που δεν είχαν κατορθώσει να ακολουθήσουν το εκστρατευτικό τους σώμα κατά την αποχώρησή του από την Ελλάδα τον Απρίλιο του 1941 και την εγκατάσταση ασυρμάτου στην Β. Ελλάδα για την παροχή πληροφοριών  προς το συμμαχικό Στρατηγείο της Μ. Ανατολής

Έγραψε το βιβλίο “Υπό το φως της αλήθειας: Αι οργανώσεις Αντιστάσεως Βορείου Ελλάδος” (1948) ως "Έφεδρος Αξιωματικός". 

Εξελέγη βουλευτής Θεσσαλονίκης με τον Ελληνικό Συναγερμό στις εκλογές του 1951 και 1952 και με την ΕΡΕ στις εκλογές 1956. Διετέλεσε Νομάρχης Έβρου (1941), Σάμου και αντιπρόεδρος της Βουλής (22/11/1955-11/1/1956). 

Απέκτησε τρία παιδιά από δύο γάμους: την Αθανασία με την πρώτη σύζυγό του Λούλα το γένος Κουμένου, και με τη δεύτερη σύζυγό του Ιωάννα το γένος Χωματά, τον Κωνσταντίνο Βουδούρη (1936-2004) ιατρό, διδάκτορα Παν/μίου, Διευθυντή Ρευματολόγο σε Γεν. Νοσοκομείο της Θεσσαλονίκης και τον Χρήστο Βουδούρη, έμπορο υφασμάτων, επίσης στη Θεσσαλονίκη. 

Απεβίωσε την 16η Ιουλίου 1963. Τον συνόδευσαν στη τελευταία του κατοικία ο τότε Δήμαρχος Θεσ/νίκης, υπουργοί, βουλευτές, πολιτευτές και πλήθος φίλων του. Τιμές απέδωσαν δύο Φιλαρμονικές, κατατέθηκαν υπερτριάκοντα στέφανοι και εξεφωνήθησαν και δημοσιεύθηκαν δύο επικήδειοι σε εφημερίδες της Θεσσαλονίκης.

## Παραπομπές


Κατηγορία:Βουλευτές Θεσσαλονίκης
Κατηγορία:Έλληνες Νομάρχες
Χέδερ Γκράχαμ

Η **Χέδερ Γκράχαμ** (*Heather Joan Graham*, 29 Ιανουαρίου 1970) είναι Αμερικανίδα ηθοποιός, σκηνοθέτης και συγγραφέας. Εμφανίστηκε σε τηλεοπτικές διαφημίσεις και ο πρώτος πρωταγωνιστικός ρόλος της ήταν στην εφηβική κωμωδία *License to Drive* (1988). Ακολούθησε η ταινία *Drugstore Cowboy* (1989) και δεύτεροι ρόλοι σε ταινίες όπως *Six Degrees of Separation* (1993), *Swingers* (1996) και η τηλεοπτική σειρά *Twin Peaks* (1991). Έλαβε θετικά σχόλια για τον ρόλο της ως "Rollergirl" στην ταινία *Boogie Nights* (1997). Αυτό οδήγησε σε πρωταγωνιστικούς ρόλους στις ταινίες *Bowfinger* (1999) και *Austin Powers: Ο κατάσκοπος που με κουτούπωσε* (1999).

Η Γκράχαμ πρωταγωνίστησε επίσης στις ταινίες *Say It Isn't So* (2001) και *From Hell* (2001) και συνέχισε να παίζει δεύτερους ρόλους στις ταινίες *Mary* (2005), *The Hangover* (2009), *The Hangover Part III* (2013), *At Any Price* (2012) και *Horns* (2013). Είχε ρόλους σε τηλεοπτικές σειρές όπως στις *Scrubs* (2004) και *Californication* (2014).

Γνωστή για την ενσάρκωση χαρακτήρων με σεξ απίλ, συχνά εμφανίζεται στις λίστες περιοδικών με τις "Ομορφότερες" και "Πιο Σέξι" γυναίκες. Η Γκράχαμ είναι πρέσβειρα στον οργανισμό Children International, και υποστήριξε την εκστρατεία για την κλιματική αλλαγή Global Cool το 2007.

## Παραπομπές


## Εξωτερικοί σύνδεσμοι

* 
* Heather Graham  at TV.com
* 
* 

Κατηγορία:Αμερικανίδες ηθοποιοί
Λέιντι Μπερντ Τζόνσον

Η **Λέιντι Μπερντ Τζόνσον** () (22 Δεκεμβρίου 1912 - 11 Ιουλίου 2007) ήταν Αμερικανίδα ευγενής και Πρώτη Κυρία των ΗΠΑ ως σύζυγος του 36ου Προέδρου των ΗΠΑ, Λύντον Τζόνσον από το 1963 έως το 1969. Προηγουμένως είχε υπηρετήσει ως Δεύτερη Κυρία των ΗΠΑ από το 1961 έως το 1963.

Ιδιαίτερα μορφωμένη για γυναίκα της εποχής της, αποδείχθηκε ικανή επιχειρηματίας και επιτυχημένη επενδύτρια. Μετά τον γάμο της με τον Λύντον Τζόνσον το 1934, όταν ήταν υποψήφιος στο Ώστιν του Τέξας, χρησιμοποίησε ένα μέρος της κληρονομιάς της για να χρηματοδοτήσει την εκστρατεία του στο Κογκρέσο και να διευθύνει το γραφείο του ενώ ο ίδιος υπηρετούσε στο ναυτικό.

Ως Πρώτη Κυρία, ενθάρρυνε την άμεση αλληλεπίδραση με το Κογκρέσο, προσλαμβάνοντας δικό της Γραμματέα Τύπου και κάνοντας μόνη της προεκλογική περιοδεία. Η Τζόνσον τάχθηκε υπέρ της ομορφιάς των πόλεων και των εθνικών οδών. Το 1977 έλαβε το Προεδρικό Μετάλιο της Ελευθερίας και το 1988 έλαβε το Χρυσό Μετάλιο από το Κογκρέσο, τις υψηλότερες τιμές που απονεμήθηκαν ποτέ σε Αμερικανό πολίτη.

## Παραπομπές


## Περαιτέρω μελέτη
* Gillette, Michael L. *Lady Bird Johnson: An Oral History* (Oxford University Press; 2012) 400pp
* Gould, Lewis L. "First Lady as Catalyst: Lady Bird Johnson and Highway Beautification in the 1960s". *Environmental Review: ER* 10.2 (1986): 77–92. .
* Hummer, Jill Abraham. "First Ladies and the Cultural Everywoman Ideal: Gender Performance and Representation". *White House Studies* 9.4 (2009) pp.&nbsp;403–422. Compares Lady Bird Johnson, Betty Ford, and Barbara Bush.
* Koman, Rita G. "'...to leave this splendor for our grandchildren: Lady Bird Johnson, Environmentalist Extraordinaire". *OAH Magazine of History* 15.3 (2001): 30–34.
* Mezzack, Janet. Without Manners You Are Nothing': Lady Bird Johnson, Eartha Kitt, and The Women Doers' Luncheon of January 18, 1968". *Presidential Studies Quarterly* 20.4 (1990): 745–760. .
* Russell, Jan Jarboe. *Lady Bird: A Biography of Mrs. Johnson* (Simon and Schuster, 2014).
* 

## Εξωτερικοί σύνδεσμοι
* 
* Lady Bird Johnson, Former First Lady, Dies at 94
* Lyndon B. Johnson Presidential Library Tribute Site
* Lady Bird Johnson Wildflower Center
* FBI files on Lady Bird Johnson
* Redwood National Park — Lady Bird Johnson Grove
* Oral History Interviews with Lady Bird Johnson, from the Lyndon Baines Johnson Library
* 
* Norwood, Arlisha. "Claudia 'Lady Bird' Johnson". National Women's History Museum. 2017.
* In Plain Sight: Lady Bird Johnson—A podcast
* 
** Lady Bird Johnson at C-SPAN's *[[First Ladies: Influence & Image]]*

Κατηγορία:Πρώτες Κυρίες των Ηνωμένων Πολιτειών Αμερικής
Κατηγορία:Δεύτερες Κυρίες των Ηνωμένων Πολιτειών
Αμέρικα Φερρέρα

Η **Αμέρικα Τζορτζίν Φερρέρα** (Αγγλικά: *America Georgin Ferrera*, 18 Απριλίου 1984, Καλιφόρνια, ΗΠΑ) είναι Αμερικανίδα ηθοποιός, ηθοποιός φωνής, παραγωγός και σκηνοθέτης. Γεννημένη στο Λος Άντζελες της Καλιφόρνια, από γονείς με καταγωγή από την Ονδούρα, η Φερρέρα ανέπτυξε ένα ενδιαφέρον για την υποκριτική από νεαρή ηλικία, συμμετέχοντας σε αρκετές σχολικές θεατρικές παραστάσεις. Έκανε την πρώτη της εμφάνιση στον κινηματογράφο το 2002 στην κωμωδία-δράμα *Real Women Have Curves*, λαμβάνοντας επαίνους για την ερμηνεία της. Η Φερρέρα έχει λάβει αρκετά βραβεία, συμπεριλαμβανομένων ενός βραβείου Έμμυ, μιας Χρυσής Σφαίρας και ενός βραβείου Screen Actors Guild.

Η Φερρέρα έλαβε μια μέτρια επιτυχία στην αρχή της καριέρας της με ρόλους σε ταινίες όπως στην Disney *Gotta Kick It Up!* (2002) και στο δράμα *The Sisterhood of the Traveling Pants* (2005) ; η τελευταία τής χάρισε το βραβείο Imagen Καλύτερης Ηθοποιού και την πρώτη υποψηφιότητα στα βραβεία ALMA. Αργότερα έκανε στροφή στην τηλεόραση με τον πρωταγωνιστικό ρόλο στην κωμωδία-δράμα του ABC *Ugly Betty* (2006–2010). Η Φερρέρα έλαβε τα θετικά σχόλια των κριτικών για τον ρόλο της ως πρωταγωνίστρια της σειράς, της Betty Suarez, και κέρδισε βραβεία Καλύτερης Ηθοποιού σε αρκετές τελετές απονομής βραβείων το 2007, συμπεριλαμβανομένων της Χρυσής Σφαίρας, του Screen Actors Guild Award και του βραβείου Έμμυ, το πρώτο που δόθηκε σε Λατίνα ηθοποιό στην κατηγορία αυτή.

Άλλες σημαντικές ταινίες της περιλαμβάνουν το δράμα *The Dry Land* (2010), την ρομαντική κωμωδία *Our Family Wedding* (2010) και το δράμα *End of Watch* (2012). Χάρισε την φωνή της στην Astrid Hofferson στην ταινία *How to Train Your Dragon*, συμπεριλαμβανομένων των τριών ταινιών και της τηλεοπτικής σειράς *Dreamworks Dragons*. Πρόσφατα έκανε την συμπαραγωγή και πρωταγωνίστησε ως Amy Sosa στην κωμική σειρά του NBC *Superstore* (2015-2021).

Το περιοδικό *Time* την κατέταξε στην λίστα με τους 100 ανθρώπους με την περισσότερη επιρροή στον κόσμο το 2007.

## Παραπομπές


## Βιβλιογραφία
* 

## Εξωτερικοί σύνδεσμοι
* 
* 

Κατηγορία:Αμερικανοί ηθοποιοί
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Γυναικείος Ρόλος)
Τζίμης Αλεξίου

Ο **Δημήτρης (Τζίμης) Αλεξίου** είναι Έλληνας πρώην ποδοσφαιριστής και προπονητής ποδοσφαίρου, ο οποίος αγωνιζόταν ως αμυντικός από το 1974 ως το 1992.

## Καριέρα
Ο Αλέξίου ξεκίνησε να αγωνίζεται στις ακαδημίες της Ελλάς Μελβούρνης σε ηλικία δώδεκα ετών και εντάχθηκε στην πρώτη ομάδα το 1974. Μετακόμισε πίσω στην Ελλάδα το 1978 για λογαριασμό του Άρη, στον οποίο όμως αγωνίστηκε την επόμενη σεζόν. Έμεινε στους "κίτρινους" ως το 1982, παίζοντας σε 23 αγώνες πρωταθλήματος, 4 αγώνες κυπέλλου και 3 Ευρωπαϊκών αγώνων, σκοράροντας μία φορά στις 13 Μαΐου 1981 στον εκτός έδρας αγώνα με την ΑΕΚ (2-2).

Το καλοκαίρι του 1982, μεταγράφηκε στην ομάδα του ΟΦΗ, κατακτώντας την έβδομη θέση του πρωταθλήματος και έχοντας παίξει σε 31 ματς, σκοράροντας έξι φορές. Την επόμενη χρονιά σκόραρε εννέα γκολ και ήταν ο πρώτος σκόρερ της ομάδας του, έχοντας παίξει σε 28 αγώνες.

Τον Δεκέμβριο του 1984 μεταπήδησε στην ομάδα του Απόλλωνα Αθηνών και στους έξι μήνες μέχρι το τέλος της σεζόν, πέτυχε έξι τέρματα σε 21 ματς πρωταθλήματος. Συνέχισε στην "ελαφρά ταξιαρχία" ως τον Δεκέμβριο του 1986, όταν και μεταγράφηκε στον Απόλλωνα Καλαμαριάς για μισή σεζόν.

Συνέχισε με την ομάδα του Εδεσσαϊκού μέχρι το τέλος της αγωνιστικής του καριέρας και ακολούθησε ρόλο προπονητή για περισσότερο από μία δεκαετία.

## Παραπομπές


## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές ΟΦΗ
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Εδεσσαϊκού
Κατηγορία:Προπονητές ποδοσφαίρου Απόλλων Καλαμαριάς
Κατηγορία:Προπονητές ποδοσφαίρου Καστοριάς
Κατηγορία:Προπονητές ποδοσφαίρου Εδεσσαϊκού
Κατηγορία:Προπονητές ποδοσφαίρου Νίκης Βόλου
Κατηγορία:Προπονητές ποδοσφαίρου Α.Σ. Αναγέννησης Καρδίτσας 1904
Μπρίτζετ Φόντα

Η Μπρίτζετ Φόντα (Αγγλικά: Bridget Jane Fonda Elfman ; 27 Ιανουαρίου 1964) είναι Αμερικανίδα ηθοποιός. Είναι γνωστή για τους ρόλους της στις ταινίες *[[Ο Νονός III|Ο νονός III]]* (1990), *[[Νέα γυναίκα, μόνη, ψάχνει...]]* (1992), *Singles* (1992), *Κωδικό όνομα: Νίνα* (1993), *[[Το φιλοδώρημα των 2.000.000 δολαρίων]]* (1994) και *[[Jackie Brown|Τζάκι Μπράουν]]* (1997). Είναι κόρη του Πίτερ Φόντα, ανιψιά της Τζέιν Φόντα και εγγονή του Χένρι Φόντα.

Ήταν υποψήφια για Χρυσή Σφαίρα Β' Γυναικείου Ρόλου για τον ρόλο της ως Μάντι Ράις-Ντέιβις στην ταινία *Σκάνδαλο* (1989) και έδωσε την φωνή της στον χαρακτήρα της Τζένα στην ταινία κινουμένων σχεδίων *Μπάλτο* (1995). Έλαβε υποψηφιότητα για Έμμυ για την ταινία *Στο λυκόφως της ζωής* (1997) και δεύτερη υποψηφιότητα για Χρυσή Σφαίρα για την ταινία *No Ordinary Baby* (2001).

## Φιλμογραφία

## Βραβεία και υποψηφιότητες
*1990: Χρυσή Σφαίρα Καλύτερης Β' Ηθοποιού για την ταινία Scandal
*1997: Βραβείο Έμμυ Καλύτερης Β' Ηθοποιού σε μίνι σειρά ή ταινία για την ταινία In the Gloaming
*2002: Χρυσή Σφαίρα Καλύτερης Ερμηνείας από ηθοποιό σε μίνι σειρά για την τηλεόραση για την ταινία No Ordinary Baby (γνωστή και ως After Amy)

## Περαιτέρω μελέτη
* 

## Παραπομπές


## Εξωτερικοί σύνδεσμοι

*
*Bridget Fonda at TVGuide.com
* Bridget Fonda at Emmys.com

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί φωνής
Κάρλι Ρέι Τζέπσεν

Η **Κάρλι Ρέι Τζέπσεν** (21 Νοεμβρίου 1985) είναι Καναδή τραγουδίστρια, στιχουργός και ηθοποιός. Γεννημένη και μεγαλωμένη στην Βρετανική Κολομβία, ερμήνευσε αρκετούς πρωταγωνιστικούς ρόλους στα μιούζικαλ του σχολείου της και σπούδασε μιούζικαλ στο Κολέγιο Εφαρμοσμένων Τεχνών στην Βικτόρια του Καναδά. Μετά την αποφοίτησή της, εγκαταστάθηκε ξανά στο Βανκούβερ και διαγωνίστησε στην πέμπτη σεζόν του *Canadian Idol* το 2007, όπου κατέλαβε την τρίτη θέση. Το 2008, η Τζέπσεν κυκλοφόρησε τον πρώτο της δίσκο με επιρροές από την φολκλορική μουσική, *Tug of War*, στον Καναδά.

Η αναγνωρισιμότητα της Τζέπσεν ήρθε το 2012, όταν το single της "Call Me Maybe" έλαβε σημαντική δημοφιλία ; το τραγούδι αυτό ήταν το single με τις περισσότερες πωλήσεις εκείνη την χρονιά, κατακτώντας την πρώτη θέση σε 18 χώρες. Ως αποτέλεσμα, υπέγραψε συμβόλαιο με τις δισκογραφικές εταιρείες School Boy Records και Interscope Records. Ο δεύτερος δίσκος της Τζέπσεν, *Kiss*, κυκλοφόρησε αργότερα την ίδια χρονιά. Ήταν μια ελαφριά εμπορική επιτυχία καθώς έλαβε την δέκατη θέση στον Καναδά και τις ΗΠΑ. Το 2014, η Τζέπσεν έκανε την πρώτη της εμφάνιση στο Μπρόντγουει ως ο ομώνυμος χαρακτήρας στην *Cinderella*. Την επόμενη χρονιά, κυκλοφόρησε τον τρίτο δίσκο της, *Emotion*, ο οποίος χαρακτηρίζεται για την επιρροή από την μουσική της δεκαετίας του 1980 και για το μίγμα dance-pop και synth-pop με στοιχεία indie. Ενώ έλαβε μικρότερη εμπορική επιτυχία από το *Kiss*, το single "I Really Like You" έγινε επιτυχία και έλαβε τα θετικά σχόλια των κριτικών. Το 2016 η Τζέπσεν συμμετείχε στην τηλεοπτική ειδική εκπομπή *Grease: Live* και χάρισε την φωνή της στην ταινία κινουμένων σχεδίων *Ballerina*. Ο τέταρτος δίσκος της, *Dedicated*, κυκλοφόρησε στις 17 Μαΐου 2019, μαζί με τον επόμενο δίσκο *Dedicated Side B* που κυκλοφόρησε έναν χρόνο μετά.

Η Τζέπσεν έλαβε αρκετά βραβεία, συμπεριλαμβανομένων τριών Juno Awards, ένα μουσικό βραβείο *Billboard* και ένα βραβείο Allan Slaight Award, παράλληλα με πολλές υποψηφιότητες για βραβεία Grammy, για MTV Video Music Awards, Polaris Music Prize και People's Choice Awards. Τον Μάιο 2015, η Τζέπσεν είχε πουλήσει πάνω από 25 εκατ. δίσκους παγκοσμίως.

## Παραπομπές


## Εξωτερικοί σύνδεσμοι
* 
* Επίσημος ιστότοπος
* 
* 

Κατηγορία:Καναδοί τραγουδιστές
Κατηγορία:Καναδές ηθοποιοί
Παλαιό Εράσμιο Ξάνθης

Το **Παλαιό Εράσμιο** είναι πεδινό χωριό της Θράκης στην Περιφερειακή Ενότητα Ξάνθης.

## Γεωγραφία - Ιστορία
Το Παλαιό Εράσμιο βρίσκεται στα όρια με την Περιφερειακή Ενότητα Καβάλας και στα νότια της πεδιάδας της Ξάνθης σε υψόμετρο 13 μέτρα. Απέχει 28 χλμ. Ν.-ΝΔ. από την Ξάνθη, 58 χλμ. Α.-ΝΑ. από την Καβάλα και 8 χλμ. Ν. από το Εύλαλο (έδρα του δήμου). Το χωριό είναι κτισμένο ανατολικά του Νέστου λίγο πριν αυτός εκβάλλει στο Θρακικό πέλαγος ανάμεσα στους οικισμούς  Ηλιοκέντημα (ΒΔ.), Άβατο (β.) και Νέο Εράσμιο (ΝΑ.). Την περίοδο της τουρκοκρατίας αναφέρεται ο οικισμός *Ταρασμανλή* (τουρκ. *Τirasmanli*) ο οποίος είχε  τρεις συνοικίες. Δύο μουσουλμανικές, το Παλαιό Εράσμιο και τη Ζηλωτή και μια χριστιανική / προσφυγική το Νέο Εράσμιο. Το Παλαιό Εράσμιο αναφέρεται ως ξεχωριστός οικισμός για πρώτη φορά το 1951 να απογράφεται στην τότε κοινότητα Ερασμίου. Σύμφωνα με το Πρόγραμμα «Καλλικράτης» ανήκει στη δημοτική κοινότητα που υπάγεται στο Δήμου Τοπείρου και σύμφωνα με την απογραφή του 2011 έχει ως πληθυσμό 291 κατοίκους. Οι παλιότερες απογραφές του είναι:

### Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Τοπείρου
Ιούλιος Αγρίππας

Ο **Ιούλιος Αγρίππας**, λατιν.: Julius Agrippa  (έζησε τον 2ο αι.) ήταν Σύριος ευγενής από τη βασιλική οικογένεια της Έμεσας.

Ο Aγρίππας ήταν ευγενής Εμεσηνός, που ήταν άμεσος απόγονος του Ρωμαίου ιερέα-βασιλιά, "πελάτη" (υποτελούς) των Ρωμαίων Σοαίμου της Έμεσας, γνωστού και ως Γαΐου Ιουλίου Σοαίμου. Ήταν αδελφός ενός Ιουλίου και ο εκ πατρός θείος του Ιουλίου Βασιανού, Εμεσηνού αρχιερέα του Eλ-Γεβάλ. Το Ελ-Γεβάλ (ή Ελ-Γαβάλ) είναι το αραμαϊκό όνομα για τον συριακό θεό του Ήλιου.

Ο Αγρίππας υπηρέτησε ως Primipilaris, πρώην κορυφαίος centurion (εκατόνταρχος). Ήταν ένας άνδρας με πλούτο, καθώς είχε ένα μεγάλο κτήμα. Ο Αγρίππας απεβίωσε ίσως λίγο πριν από τα τέλη της δεκαετίας του 180, καθώς το όνομά του εμφανίζεται να έχει καταγραφεί κατά την εποχή του Ρωμαίου δικαστή Κόιντου Σερβίδιου Σκαιβόλα.

Το κτήμα ο Αγρίππας το άφησε στη μικρανιψιά του Ιουλία Δόμνα,, σύζυγο του Σεπτιμίου Σεβήρου Ρωμαίου Αυτοκράτορα. Η Ιουλία Δόμνα ήταν αδελφή της Ιουλίας Μαίσας, γιαγιάς του Αλεξάνδρου και Ελαγάβαλου Ρωμαίων Αυτοκρατόρων. Ο Aγρίππας δεν πρέπει να συγχέεται με τον ισχυρό Λεύκιο Ιούλιο Γαϊνό Φάβιο Αγρίππα της Απάμειας.

## Δείτε επίσης
* Αυτοκρατορικός ρωμαϊκός στρατός

## Βιβλιογραφικές αναφορές


## Πηγές
* AR Birley, Septimius Severus: Ο αφρικανικός αυτοκράτορας, Routledge, 2002
* B. Levick, Julia Domna: Συρία αυτοκράτειρα, Routledge, 2007

Κατηγορία:Στρατιωτικοί της Αρχαίας Ρώμης
Κατηγορία:Δυναστεία της Έμεσας
Ελίζαμπεθ Χάρλεϊ

Η **Ελίζαμπεθ Χάρλεϊ** (*Elizabeth Jane Hurley*; 10 Ιουνίου 1965) είναι Αγγλίδα ηθοποιός, επιχειρηματίας και μοντέλο.

Την δεκαετία του 1990, η Χάρλεϊ έγινε γνωστή ως η κοπέλα του Χιου Γκραντ. Το 1994, καθώς ο Γκραντ απέκτησε φήμη μετά την επιτυχία της ταινίας του *[[Τέσσερις γάμοι και μία κηδεία]]* , η Χάρλεϊ τον συνόδευσε στην πρεμιέρα της ταινίας στο Λονδίνο φορώντας ένα μαύρο φόρεμα Versace με χρυσές καρφίτσες, με το οποίο έλαβε αμέσως την προσοχή των μέσων ενημέρωσης.

Συνεργάζεται με την εταιρεία καλλυντικών Estée Lauder από τότε που η εταιρεία αυτή τής έδωσε την πρώτη δουλειά ως μοντέλο σε ηλικία 29 ετών. Είναι πρέσβειρα και μοντέλο για τα προϊόντα τους, ιδιαίτερα για τα αρώματα όπως το Sensuous, το Intuition και το Pleasures, από το 1995. Η Χάρλεϊ είναι σχεδιάστρια ρούχων και μαγιό.

Ως ηθοποιός, οι πιο γνωστοί ρόλοι της μέχρι σήμερα είναι στην κωμωδία κατασκοπείας του Μάικ Μάγιερς *Austin Powers: International Man of Mystery* (1997) και στην ταινία *Bedazzled* (2000). Το 2015, η Χάρλεϊ ξεκίνησε να πρωταγωνιστεί στην σειρά του E! *The Royals*.

## Παραπομπές


## Εξωτερικοί σύνδεσμοι

* 
* 
* 

Κατηγορία:Αγγλίδες ηθοποιοί θεάτρου
Κατηγορία:Αγγλίδες ηθοποιοί φωνής
Κατηγορία:Αγγλίδες ηθοποιοί τηλεόρασης
Κατηγορία:Αγγλίδες ηθοποιοί κινηματογράφου
Μάιος 1940: Η μεγάλη φυγή (ταινία, 2015)

***Μάιος 1940: Η μεγάλη φυγή*** (πρωτότυπος τίτλος: *En mai, fais ce qu'il te plaît)* είναι γαλλική πολεμική δραματική ταινία του 2015 σε σκηνοθεσία Κριστιάν Καριόν. Πρωταγωνιστούν οι Άουγκουστ Ντιλ και Ολιβιέ Γκουρμέ. Η μουσική επένδυση είναι του Ένιο Μορικόνε.

Η ταινία βασίζεται στην Έξοδο του 1940 στη Γαλλία, στην αρχή της μάχης της Γαλλίας, όταν οκτώ εκατομμύρια άμαχοι έφυγαν από τα σπίτια τους από το Βέλγιο, την Ολλανδία και τον βορρά της Γαλλίας για να εγκατασταθούν σε ασφαλέστερες περιοχές, μπροστά στον κίνδυνο από την εισβολή των γερμανικών στρατευμάτων.

## Υπόθεση
Στις 10 Μαΐου 1940, τα γερμανικά στρατεύματα εισβάλλουν στο Βέλγιο και τη Γαλλία μέσω των Αρδεννών. Φοβισμένοι από την προέλαση του εχθρού, οι κάτοικοι του μικρού χωριού Λεμπυκιέρ στο Πα-ντε-Καλαί αποφασίζουν, έπειτα από συστάσεις της νομαρχίας, να εγκαταλείψουν τα πάντα και να φύγουν προς τα ανατολικά, στη Διέππη.

Ανάμεσά τους είναι ο Πωλ, ο δήμαρχος του χωριού. Ηγείται της ομάδας, επιδιώκοντας να διατηρήσει κάποια τάξη στην πορεία τους. Η Μαντώ, η σύζυγός του, προσπαθεί να τους ενθαρρύνει οργανώνοντας ακόμη και μια μικρή υπαίθρια γιορτή με μουσική, πριν η πορεία πάρει δραματική τροπή μετά από βομβαρδισμό γερμανικών αεροπλάνων.

Η Σουζάν, η νεαρή δασκάλα του χωριού, έχει πάρει υπό την προστασία της τον Μαξ, ένα 8χρονο αγόρι, που είχε εγκατασταθεί στο χωριό λίγο καιρό πριν με τον πατέρα του Χανς, αντιφρονούντα αυτοεξόριστο Γερμανό. Το παιδί είναι μόνο του επειδή ο Χανς, δηλώνοντας ψεύτικη ταυτότητα, είχε συλληφθεί ως πράκτορας μετά την κήρυξη του πολέμου και βρισκόταν στη φυλακή στο Αράς.

Καθώς οι Γερμανοί πλησιάζουν, οι έγκλειστοι απελευθερώνονται από τη φυλακή και εγκαταλείπονται στην έρημη πόλη. Ο Χανς καταφέρνει να φύγει από την πόλη, μαζί με έναν Σκωτσέζο αξιωματικό, τον Πέρσι, του οποίου ολόκληρη η μονάδα σκοτώθηκε από γερμανικά πυρά. Αυτοί τα δύο θα ταξιδέψουν μαζί. Ο Χανς προσπαθεί να βρει τον γιο του που έφυγε από το χωριό, και ο Πέρσι προσπαθεί να φτάσει στη θάλασσα για να βρει μια βάρκα και να επιστρέψει στην Αγγλία.

Μέσα από μηνύματα που σημειώνει ο μικρός Μαξ στον πίνακα του σχολείου, αρχικά του χωριού τους και στη συνέχεια των μικρών χωριών που διαβαίνουν, ο Χανς ακολουθεί την ομάδα και καταφέρνει τελικά να βρει τον γιο του.

## Διανομή

* Άουγκουστ Ντιλ : Χανς
* Ολιβιέ Γκουρμέ : Πωλ
* Ματίλντ Σενιέ : Μαντώ
* Αλίς Ισαάζ : Σουζάν
* Μάθιου Ρις : Πέρσι
* Joshio Marlon : Max
* Λωράν Ζερά : Αλμπέρ
* Ζακ Μποναφέ : Ροζέ

## Παραπομπές


Κατηγορία:Ταινίες του 2015
Κατηγορία:Γαλλικές ταινίες της δεκαετίας 2010
Κατηγορία:Γαλλικές ιστορικές ταινίες
Κατηγορία:Ταινίες Β΄ Παγκοσμίου Πολέμου
Κατηγορία:Πολεμικές ταινίες βασισμένες σε πραγματικά γεγονότα
Κάρλα Γκουτζίνο

Η **Κάρλα Γκουτζίνο** (*Carla Gugino* ; 29 Αυγούστου 1971) είναι Αμερικανίδα ηθοποιός. Μετά την εμφάνισή της στα *Troop Beverly Hills* (1989) και *This Boy's Life* (1993), πρωταγωνίστησε στην τριλογία *Spy Kids* (2001-2003) και στις ταινίες *Μια Νύχτα στο Μουσείο* (2006), *[[American Gangster]]* (2007), *[[Watchmen (ταινία)|Watchmen]]* (2009), *[[Sucker Punch]]* (2011), *San Andreas* (2015) και *Gerald's Game* (2017).

Η Γκουτζίνο πρωταγωνίστησε επίσης στον ομώνυμο πρωταγωνιστικό χαρακτήρα στην δραματική σειρά *Karen Sisco* (2003), στην σειρά επιστημονικής φαντασίας *Threshold* (2005–2006), στην υπερφυσική σειρά τρόμου *The Haunting of Hill House* (2018) και στην δραματική σειρά *Jett* (2019) ενώ εμφανίστηκε και στο *The Haunting of Bly Manor* (2020).

## Παραπομπές


## Εξωτερικοί σύνδεσμοι
* 
* 
* 

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Κατηγορία:Αμερικανίδες ηθοποιοί θεάτρου
Μπρέντα Σονγκ

Η **Μπρέντα Σονγκ** (*Brenda Song* ; 27 Μαρτίου 1988) είναι Αμερικανίδα ηθοποιός. Ξεκίνησε την καριέρα της ως παιδί μοντέλο και τα πρώτα υποκριτικά έργα της περιλαμβάνουν ρόλους στις τηλεοπτικές σειρές *Fudge* (1995) και *100 Deeds for Eddie McDowd* (1999). Μετά από αρκετές διαφημίσεις και τηλεοπτικούς ρόλους στα τέλη της δεκαετίας 1990, η Σονγκ εμφανίστηκε στην ταινία *The Ultimate Christmas Present* (2000) και κέρδισε το Young Artist Award για την ερμηνεία της. Το 2002, υπέγραψε συμβόλαιο με την Disney και πρωταγωνίστησε στην ταινία *Get a Clue* (2002). Είχε σημαντική συνεισφορά στο διαδίκτυο, όπως το να πρωταγωνιστήσει στις ταινίες *Stuck in the Suburbs* (2004), *Wendy Wu: Homecoming Warrior* (2006) και πολλές άλλες παραγωγές. Η Σονγκ ενσάρκωσε τον πρωταγωνιστικό ρόλο στην κωμική σειρά *The Suite Life of Zack & Cody* (2005-2008) και αργότερα πρωταγωνίστησε στην σειρά *The Suite Life on Deck* (2008-2011).

Το 2010 η Σονγκ έκανε την μετάβαση στον mainstream κινηματογράφο και τηλεόραση, καθώς εμφανίστηκε στο βιογραφικό δράμα *The Social Network* (2010). Είχε γκεστ εμφανίσεις σε αρκετές τηλεοπτικές σειρές, συμπεριλαμβανομένου του πολιτικού θρίλερ *Scandal* (2012–13) και της κωμωδίας *New Girl* αλλά και πρωταγωνιστικό ρόλο στο *Dads* (2013). Τον Οκτώβριο 2014, υπέγραψε συμβόλαιο με το Fox και το 20th Century Fox Television και πρωταγωνίστησε σε μια τηλεοπτική σειρά. Η Σονγκ έπειτα συμμετείχε σε αρκετές τηλεοπτικές σειρές του NBC και του CBS, συμπεριλαμβανομένης της ιατρικής δραματικής σειράς *Pure Genius* (2016-17) και εμφανίστηκε στην δραματική σειρά δράσης *Station 19* (2018–2020). Από το 2019, η Σονγκ έχει δώσει την φωνή της στον πρωταγωνιστικό χαρακτήρα της Anne Boonchuy στην σειρά κινουμένων σχεδίων της Disney *Amphibia* και πρωταγωνίστησε στην κωμική-δραματική σειρά *Dollface*. Πρωταγωνίστησε επίσης στην μικρού μήκους δραματική ταινία *First Kiss* (2012), στην ρομαντική κωμική ταινία *Angry Angel* (2017), στο ψυχολογικό θρίλερ *Secret Obsession* (2019) και στην κωμική-δραματική ταινία *Changeland* (2019).

## Πρώιμα χρόνια
Γεννήθηκε στην Καλιφόρνια από Ταϊλανδούς γονείς. Έχει δύο μικρότερα αδέλφια, τον Τίμι και τον Νέιθαν. Το 1994, η Σονγκ μετακόμισε στο Λος Άντζελες με τη μητέρα της για να ακολουθήσει καριέρα στην υποκριτική ενώ η υπόλοιπη οικογένεια τις ακολούθησε δύο χρόνια αργότερα. Ολοκλήρωσε την σχολική της εκπαίδευση με κατ' οίκον διδασκαλία κι έπειτα φοίτησε στο Πανεπιστήμιο της Καλιφόρνιας, Μπέρκλεϋ στο τμήμα ψυχολογίας.

## Φιλμογραφία

### Κινηματογράφος

## Προσωπική ζωή
Από το 2010 μέχρι το 2017 υπήρξε ζευγάρι με τον μουσικό Τρέις Σάιρους (αδελφό της Μάιλι Σάιρους) ενώ το διάστημα 2011-2013 ήταν και αρραβωνιασμένοι. Από το 2017 είναι ζευγάρι με τον ηθοποιό Μακόλεϊ Κάλκιν και έχουν αποκτήσει έναν γιο, τον Ντακότα Σονγκ Κάλκιν (γενν. 5 Απριλίου 2021).

## Περαιτέρω μελέτη
* Tamra Orr (2009). Brenda Song (A Robbie Reader). Mitchell Lane Publishers. .
* Katherine Rawson (2009). Brenda Song (Kid Stars!). PowerKids Press. .

## Παραπομπές


## Εξωτερικοί σύνδεσμοι
* 
* 

Κατηγορία:Αμερικανίδες ηθοποιοί
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Μάρσια Κρος

Η **Μάρσια Κρος** (αγγλικά: Marcia Anne Cross) (25 Μαρτίου 1962) είναι Αμερικανίδα ηθοποιός. Πρωταγωνίστησε σε καθημερινές σαπουνόπερες όπως στις *The Edge of Night*, *Another World* και *One Life to Live* προτού μεταφερθεί στην primetime ζώνη της τηλεόρασης με έναν γκεστ ρόλο στο *Knots Landing*. Από το 1992 έως το 1997, πρωταγωνίστησε στο *Melrose Place*. Ενσάρκωσε την νοικοκυρά Bree Van de Kamp στην τηλεοπτική σειρά του ABC *Νοικοκυρές σε Απόγνωση* (2004-12), ρόλος για τον οποίο ήταν υποψήφια για τρεις Χρυσές Σφαίρες Καλύτερης Ηθοποιού σε Μιούζικαλ ή Κωμωδία και υποψήφια για βραβείο Έμμυ Καλύτερης Πρωταγωνίστριας σε Κωμική Σειρά. Είχε έναν γκεστ ρόλο ως η πρόεδρος Claire Haas στην σειρά του ABC *Quantico*.

## Παραπομπές


## Εξωτερικοί σύνδεσμοι

* 
* 
* Marcia Cross  at the Internet Off-Broadway Database

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Ιούλιος Βασιανός

Ο **Ιούλιος Βασιανός**, λατιν.: Julius Bassianus (γενν. β' ήμισυ 2ου αι. - 217) ήταν ένας Άραβας  αρχιερέας του Ελαγάβαλου στον *[[Μεγάλο Τζαμί του Αλ Νούρι (Χομς)|Ναό του Ήλιου]]* στην Έμεσα της Συρίας, όπου αυτή η ηλιακή θεότητα λατρευόταν σε σχήμα μαύρης πέτρας (*βαίτυλου* = κωνικού μετεωρίτη). Το όνομα Ελαγάβαλος προέρχεται από το *[[Ελ (θεότητα)|Ilāh]]* (μία σημιτική λέξη για τον «θεό») και το *gabal* (μία αραβική λέξη για το «βουνό»),    δηλ. «ο θεός του βουνού», η Εμεσηνή έκφραση για τη θεότητα.  

## Βιογραφία
Ο Βασιανός ήταν μέλος της βασιλικής οικογένειας της Έμεσας (σύγχρονη Χομς),  που ήταν μέρος της αραβικής αριστοκρατίας σε αυτό το *πελατειακό* (υποτελές) βασίλειο της Ρωμαϊκής Αυτοκρατορίας. Η αρχή της ιεροσύνης του είναι άγνωστη, αλλά το 187 ήταν αρχιερέας στην Έμεσα. Ο Bασιανός ήταν γιος ενός Ιουλίου και εκ πατρός θείος του ήταν ο Ιούλιος Αγρίππας,  που υπηρέτησε ως Primipilaris (πρώην κορυφαίος centurion, εκατόνταρχος). 

Ο μελλοντικός Αυτοκράτορας Λεύκιος Σεπτίμιος Σεβήρος είχε επισκεφθεί την Έμεσα, με βάση ένα πολλά υποσχόμενο ωροσκόπιο ότι θα βρει τη μελλοντική του σύζυγο στη Συρία. Ο Ι. Bασιανός γνώρισε στον Σεβήρο στις δύο κόρες του. Η σύζυγος τού Bασιανού είναι άγνωστη. Η μεγαλύτερη κόρη του Ιουλία Mαίσα ήταν παντρεμένη με έναν Σύριο ευγενή, τον Ιούλιο Άβιτο Aλεξιανό και είχε δύο κόρες: την Ιουλία Σοαιμιάδα Βασιανή και την Ιουλία Aβίτα Μαμαία. Η μικρότερη όμως κόρη του Ιουλία Δόμνα δεν ήταν παντρεμένη· ο Σεβήρος και η Δόμνα παντρεύτηκαν πολύ αργότερα. Η Ι. Δόμνα έκανε στον Σεβήρο δύο γιους, τον Λεύκιο Σεπτίμιο Βασιανό Καρακάλλα (4 Απριλίου 188 - 8 Απριλίου 217) και τον Πόπλιο Σεπτίμιο Γέτα (7 Μαρτίου 189 - 19 Δεκεμβρίου 211). Ο Καρακάλλας και ο Γέτας θα γίνουν μελλοντικοί Ρωμαίοι Αυτοκράτορες και κληρονόμοι του πατέρα τους. Μετά το τέλος του Καρακάλλα, Αυτοκράτορας έγινε ο εγγονός της Ι. Μαίσας, ο Ελαγάβαλος, στον οποίο αυτή επέβαλε να υιοθετήσει έναν άλλον εγγονό της, τον γιο της Ι. Αβίτας Μαμαίας, που πήρε το όνομα Αλέξανδρος Σεβήρος και τελικά έγινε και ο ίδιος Αυτοκράτορας. Ο Ι. Βασιανός είναι πιθανός απόγονος του Γαΐου Ιουλίου Αλεξίου.

## Οικογένεια
Η Ι. Δόμνα έκανε στον Σεβήρο δύο γιους, τον Λεύκιο Σεπτίμιο Βασιανό Καρακάλλα (4 Απριλίου 188 - 8 Απριλίου 217) και τον Πόπλιο Σεπτίμιο Γέτα (7 Μαρτίου 189 - 19 Δεκεμβρίου 211).

## Δείτε επίσης
* Δυναστεία των Σεβήρων
* Δυναστεία Emesan
* Τζούλια Ντόμνα
* Ελαγάβαλος (θεότητα)

## Βιβλιογραφικές αναφορές


## Πηγές
* 
* 

## Εξωτερικοί σύνδεσμοι
* Cleopatra Selene της Μαυριτανίας, Αρχείο Διαδικτύου
* https://www.livius.org/jo-jz/julia/julia_maesa.html 
* http://www.roman-emperors.org/sevjulia.htm
* https://www.livius.org/ei-er/emperors/emperors03.html 
* http://www.roman-emperors.org/sepsev.htm

Κατηγορία:Δυναστεία της Έμεσας
Κατηγορία:Δυναστεία των Σεβήρων
Σάντεκ

Το **Σάντεκ** (πολωνικά: *Szadek*) είναι πόλη του Πόβιατ Ζντούνσκα Βόλα στο Βοεβοδάτο Λοτζ της Πολωνίας. Το 2016, είχε 1.976 κατοίκους.

## Ιστορία
αριστερά|μικρογραφία|253x253εσ| Καμπαναριό του 14ου αιώνα.
Η παλαιότερη γνωστή αναφορά της πόλης προέρχεται από το 1295, όταν αποτελούσε μέρος της διαιρεμένης Πολωνίας του Οίκου των Πιάστ. Ήταν μια βασιλική πόλη του Πολωνικού Στέμματος, που ανήκε διοικητικά στην Επαρχία Μείζονος Πολωνίας του Πολωνικού Στέμματος.

Το 1921, υπήρχαν 535 Εβραίοι από τους συνολικά 3.058 κατοίκους στο Σάντεκ. Εκείνη την εποχή, ο εβραϊκός πληθυσμός ήταν συγκεντρωμένος κυρίως κατά μήκος της οδού Σιεράντζκα, όπου αποτελούσαν σχεδόν το 90% των κατοίκων.

Κατά τη διάρκεια της κοινής γερμανικής-σοβιετικής εισβολής στην Πολωνία, η οποία ξεκίνησε τον Δεύτερο Παγκόσμιο Πόλεμο τον Σεπτέμβριο του 1939, η πόλη καταλήφθηκε από τη ναζιστική Γερμανία. Κατά τη διάρκεια της γερμανικής κατοχής, οι Εβραίοι ληστεύθηκαν και υποβλήθηκαν σε καταναγκαστική εργασία χωρίς αμοιβή. Κάποιοι εργάστηκαν στην κοινότητα, άλλοι στάλθηκαν σε στρατόπεδα εργασίας και οι Πολωνοί υπέστησαν απελάσεις και μεταφορές σε στρατόπεδα καταναγκαστικής εργασίας. Το 1940, οι Γερμανοί απέλασαν 102 Πολωνούς, οι οποίοι στη συνέχεια κρατήθηκαν σε στρατόπεδο διέλευσης στο Λοτζ και είτε μεταφέρθηκαν για καταναγκαστική εργασία στη Γερμανία είτε απελάθηκαν με εμπορευματικά τρένα στο Γενικό Κυβερνείο (γερμανοκρατούμενη κεντρική Πολωνία), ενώ τα σπίτια τους παραδόθηκαν στους Γερμανούς αποίκους στο πλαίσιο της πολιτικής του *[[Ζωτικός χώρος|Lebensraum]]* (*[[Ζωτικός χώρος]]*). Επίσης το 1940, πέντε Πολωνοί από το Σάντεκ δολοφονήθηκαν από τους Σοβιετικούς στη μεγάλη σφαγή του Κατύν. Το 1940, οι 410 Εβραίοι που έμεναν στην πόλη ειδοποιήθηκαν τρεις ώρες πριν ότι επρόκειτο να μετακινηθούν σε ένα γκέτο όπου θα ζούσαν σε συνθήκες φτώχειας και με άθλιες συνθήκες υγιεινής. Στις 14 Αυγούστου 1942, όλη η εβραϊκή κοινότητα του Σάντεκ απελάθηκε στο στρατόπεδο εξόντωσης του Χέλμνο, όπου αμέσως σκοτώθηκαν σε θάλαμο αερίων. Υπήρξαν λιγότεροι από είκοσι επιζώντες από την εβραϊκή κοινότητα του Σάντεκ. Μία Πολωνή γυναίκα έκρυψε μια Εβραία γυναίκα, σώζοντας τη ζωή της και μετά τον πόλεμο τιμήθηκε από το Γιαντ Βασσέμ ως Πολωνή Δίκαιη των Εθνών. Η γερμανική κατοχή τελείωσε το 1945 και η πόλη επανήλθε στην Πολωνία.

## Παραπομπές


## Εξωτερικοί σύνδεσμοι
* Επίσημος ιστότοπος της πόλης

Κατηγορία:Πόλεις του Βοεβοδάτου Λοτζ
Κατηγορία:Πόλεις της Πολωνίας
Κατηγορία:Πόβιατ Ζντούνσκα Βόλα
Κατηγορία:Βοεβοδάτο Σιέρατς (1339-1793)
Κατηγορία:Κυβερνείο Κάλις
Κατηγορία:Βοεβοδάτο Λοτζ (1919-1939)
Κατηγορία:Τοποθεσίες του Ολοκαυτώματος στην Πολωνία
Ζέλντα Ουίλιαμς

Η **Ζέλντα Ουίλιαμς** (*Zelda Rae Williams* ; 31 Ιουλίου 1989) είναι Αμερικανίδα ηθοποιός, σκηνοθέτης, παραγωγός και συγγραφέας. Είναι η κόρη του κωμικού ηθοποιού Ρόμπιν Ουίλιαμς και της δεύτερης συζύγου του, της παραγωγού Μάρσα Γκάρσες.

Γεννήθηκε στη Νέα Υόρκη, 10 ημέρες μετά τα 38α γενέθλια του πατέρα της. Ο τελευταίος δήλωσε κάποτε ότι την ονόμασε έτσι από την Πριγκίπισσα Ζέλντα της σειράς video games *The Legend of Zelda*. Η μητέρα της κατάγεται από τις Φιλιππίνες και τη Φινλανδία. Η Ζέλντα, το μεγαλύτερο παιδί του Ρόμπιν Ουίλιαμς από τη δεύτερη σύζυγό του, έχει έναν μικρότερο αδερφό, τον Cody, και έναν μεγαλύτερο ετεροθαλή αδερφό, τον Zachary Pym "Zak" Williams.

## Παραπομπές


## Εξωτερικοί σύνδεσμοι

* 

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανοί σκηνοθέτες
Κατηγορία:Αμερικανίδες ηθοποιοί φωνής
Θανάσης Σέκερης

Ο **Αθανάσιος Σέκερης** (14 Απριλιου 1932 - 18 Φεβρουαρίου 2022) ήταν Έλληνας αξιωματικός του Πολεμικού Ναυτικού με τον βαθμό του Υποναυάρχου που διαδραμάτισε σημαντικό ρόλο στην οργάνωση του Κινήματος του Ναυτικού. Μετά την αποστρατεία του διετέλεσε Πρόεδρος του ΟΤΕ (1977 - 1981) και εκδότης της εφημερίδας «Μεσημβρινή» μέχρι και το τέλος της λειτουργίας της.

## Βιογραφικά στοιχεία
Γεννήθηκε στο Ναύπλιο και ήταν γιος του Ευάγγελου Σέκερη, υπουργού Παιδείας και Θρησκευμάτων στην κυβέρνηση Τσουδερού και απογόνου του Φιλικού Αθανασίου Σέκερη, και της Πολυξένης Ευλαμπίας. Αδέλφια του ήταν οι Κωνσταντίνος Σέκερης, σημαντικός επιστήμονας στον τομέα της βιοχημείας, Γεώργιος Σέκερης, ανώτερος διπλωμάτης, και Καλλιόπη Σέκερη, διευθύντρια Ερευνών στον Δημόκριτο. Τα πρώτα χρόνια τα πέρασε στο Τολό της Αργολίδας και εν συνεχεία λόγω της γερμανικής κατοχής στην Αλεξάνδρεια της Αιγύπτου και στη Νέα Υόρκη. Σπούδασε Ηλεκτρολόγος Μηχανολόγος στο Εθνικό Μετσόβιο Πολυτεχνείο.

Την περίοδο 1977 - 1981 διετέλεσε Πρόεδρος του ΟΤΕ.

Ήταν παντρεμένος με την Τζένη Σέκερη και είχαν αποκτήσει δύο παιδιά: την Ξένια Μωριάτη και τον Βαγγέλη Σέκερη.

## Πολεμικό Ναυτικό

Ακολούθησε σταδιοδρομία αξιωματικού του Πολεμικού Ναυτικού εισερχόμενος στην Σχολή Ναυτικών Δοκίμων στις 30 Σεπτεμβρίου του 1948, από την οποία και αποφοίτησε στις 7 Απριλίου του 1952 ως Σημαιοφόρος Μηχανικός. Φοίτησε στη Σχολή Υποβρυχίων και μετεκπαιδεύτηκε στη Ναυτική Μηχανολογία στο Ναυτικό Πανεπιστήμιο του Μοντερέι της Καλιφόρνια των ΗΠΑ. Ακολούθως προήχθη σε Ανθυποπλοίαρχο το 1955, υποπλοίαρχο το 1959, Πλωτάρχη το 1964, Αντιπλοίαρχο το 1968, Πλοίαρχο το 1974 και σε Αρχιπλοίαρχο την 21η Ιουνίου του 1977, οπότε και αποστρατεύθηκε. Στις 4 Οκτωβρίου 1984 ανακλήθηκε η αποστρατεία του και προήχθη σε Υποναύαρχο αναδρομικά, του απονεμήθηκε δε ο τίτλος του Επίτιμου Υποναυάρχου για την συμμετοχή του στο Κίνημα του Ναυτικού του Μαϊου 1973.

Διετέλεσε διοικητής της Σχολής Τεχνιτών και Αρχιμηχανικός του Στολίσκου Υποβρυχίων.

### Το Κίνημα του Ναυτικού

Υπήρξε ένα από τα βασικότερα στελέχη του Κινήματος του Ναυτικού της 23<sup>ης</sup> Μαϊου του 1973, και μαζί με τους πλωτάρχες Νικόλαο Παππά, Μάλιαρη, Παπαθανασίου, Ιωάννη Σταθόπουλο, Αλέξανδρο Παπαδόγκωνα, Γκιόγκεζα, Κουσουρή κ.α ξεκίνησαν να σχεδιάζουν την ανατροπή της Χούντας και την επαναφορά του δημοκρατικού πολιτεύματος. Είναι χαρακτηριστικό ότι το διαμέρισμά του Θανάση Σέκερη στην Κυψέλη αποτέλεσε ίσως το βασικότερο σημείο των κρυφών συναντήσεων των στελεχών του Κινήματος. Εκεί μάλιστα φυλάσσονταν οι όρκοι των μυημένων Αξιωματικών στο Κίνημα. Η συμβολή του στο Κίνημα του Ναυτικού ήταν καθοριστικής σημασίας. Ο ίδιος φυλακίστηκε το 1973 και βασανίστηκε.

## Μεσημβρινή

Το 1982 ανέλαβε τη θέση του εκδότη στην εφημερίδα Μεσημβρινή η οποία αγοράστηκε εκείνη την χρονιά από την οικογένεια Βαρδινογιάννη, την οποία και διατήρησε έως το κλείσιμο της εφημερίδας. Η Μεσημβρινή γνώρισε μεγάλες επιτυχίες, με πολύ υψηλή κυκλοφορία ενώ από τα γραφεία της πέρασαν πολλοί γνωστοί δημοσιογράφοι.

## Παραπομπές


Κατηγορία:Έλληνες αξιωματικοί του Πολεμικού Ναυτικού
Βέρα Φαρμίγκα

Η **Βέρα Φαρμίγκα** (αγγλικά: *Vera Ann Farmiga*, γεν. 6 Αυγούστου 1973) είναι Αμερικανίδα ηθοποιός, σκηνοθέτρια και παραγωγός. Ξεκίνησε την καριέρα της στην υποκριτική στην παραγωγή του Μπρόντγουεϊ *Taking Sides* (1996). Έκανε την πρώτη της εμφάνιση στην τηλεόραση στην σειρά περιπέτειας και φαντασίας του Fox *Roar* (1997) και την πρώτη της εμφάνιση στον κινηματογράφο στο δράμα-θρίλερ *Επιστροφή στον Παράδεισο* (1998). Η αναγνωρισιμότητα ήρθε το 2004 με τον πρωταγωνιστικό ρόλο ως ναρκομανής στο δράμα *Μέχρι το κόκαλο*. Έλαβε θετικά σχόλια για την συμμετοχή της στο δράμα *Και μόνο την αλήθεια* (2008) και στην κωμωδία-δράμα *Ραντεβού στον αέρα* (2009), για την οποία ήταν υποψήφια για Όσκαρ Β' Γυναικείου Ρόλου.

Η Φαρμίγκα έκανε την πρώτη της εμφάνιση στη σκηνοθεσία το 2011 με την διθυραμβική δραματική ταινία *Higher Ground*, στην οποία πρωταγωνίστησε. Πρωταγωνίστησε επίσης στο πολιτικό θρίλερ *Ο άνθρωπος της Μαντζουρίας* (2004), στο δράμα *[[Ο πληροφοριοδότης|The Departed]]* (2006), στο ιστορικό δράμα *[[Το αγόρι πίσω από το συρματόπλεγμα]]* (2008), στο θρίλερ επιστημονικής φαντασίας *Τα τελευταία 8 λεπτά* (2011), στο θρίλερ δράσης *Το κρησφύγετο* (2012), στο δικαστικό δράμα *[[Ο δικαστής (ταινία)|Ο δικαστής]]* (2014), στο βιογραφικό δράμα *Ο υποψήφιος* (2018) και στην ταινία *Γκοτζίλα II: Ο βασιλιάς των τεράτων* (2019). Ενσάρκωσε την ερευνήτρια του παραφυσικού Λορέιν Γουόρεν στις ταινίες *[[Το Κάλεσμα|Το κάλεσμα]]* (2013), *[[Το Κάλεσμα 2|Το κάλεσμα 2]]* (2016) και *[[Annabelle Comes Home]]* (2019).

Από το 2013 έως το 2017, η Φαρμίγκα πρωταγωνίστησε στη δραματική σειρά του A&E *Bates Motel*, που της χάρισε υποψηφιότητα για βραβείο Έμμυ. Αυτοί οι ρόλοι, παράλληλα με τις ταινίες *Joshua* (2007) και *Το ορφανό* (2009), την καθιέρωσαν ως βασίλισσα των ταινιών τρόμου. Για τον ρόλο της ως δικηγόρος στην μίνι σειρά *Όταν μας βλέπουν* (2019), έλαβε υποψηφιότητα για βραβείο Έμμυ.

## Φιλμογραφία

## Παραπομπές


## Εξωτερικοί σύνδεσμοι

* 
* 

Κατηγορία:Αμερικανίδες ηθοποιοί
Κατηγορία:Αμερικανοί σκηνοθέτες
Κατηγορία:Αμερικανοί παραγωγοί ταινιών
Ουράνιος

Υπάρχουν δύο σφετεριστές με το όνομα αυτό. Ο πρώτος **Ουράνιος** αναφέρεται μόνο από τον Ζώσιμο και δραστηριοποιήθηκε για μικρό διάστημα, κατά το τελευταίο μέρος της βασιλείας του Αλέξανδρου Σεβήρου (β. 222-235). Δυσαρεστημένοι στρατιώτες, που βρισκόταν στην περιοχή του Δούναβη, τον επέλεξαν και τον αναγόρευσαν "Αύγουστο".  Υπάρχουν λίγα στοιχεία, που επιβεβαιώνουν την ύπαρξή του.

Ένας δεύτερος, και καλύτερα πιστοποιημένος στις πηγές, ήταν ο *Λεύκιος Ιούλιος Αυρήλιος Σουλπίκιος Σεβήρος* **Ουράνιος** *Αντωνίνος*, λατιν.: Lucius Julius Aurelius Sulpicius Severus Uranius Antoninus, ο οποίος φαίνεται να ήταν ενεργός στη Συρία στις αρχές της δεκαετίας του 250. Νομίσματα που κόπηκαν στην Έμεσα, φέρουν το όνομα "Σουλπίκος Αντωνίνος Σεβήρος" και αναγράφουν την τοπική θεότητα Sol Invictus (Ανίκητο Ήλιο). Τα χάλκινα νομίσματα έχουν διάμ. 32 χλστ. και στη μία όψη την επιγραφή ΑΥΤΟΚ. CΟΥΛΠ. ΑΝΤΩΝΙΝΟC CE[ΒΗΡΟC]. Στην άλλη όψη έχουν τον *βαίτυλο* (κωνικό μετεωρίτη) Ελα-Γαβάλ με έναν ανάγλυφο αετό και πιο επάνω δύο ομπρέλες. Ο βαίτυλος βρίσκεται μέσα σε εξάστυλο ναό, που το αέτωμά του περιέχει μία ημισέλινο. Επιγρ.: EMICΩΝ ΚΟΛΟΝ. ΕΞΦ (ΦΞΕ' = 565 έτος των Σελευκιδών, δηλ. το 253/254 μ.Χ.).

Δεν είναι σαφές εάν τα νομίσματα που κόπηκαν στην Έμεσα, ανήκουν στον ίδιο άνδρα που αναφέρεται στις πηγές. Εάν η τελευταία ημερομηνία είναι σωστή, ο Ουράνιος θα μπορούσε να είχε συμμετάσχει στην υπεράσπιση της Ρωμαϊκής Αυτοκρατορίας εναντίον του Σαπώρη Α΄ των Σασσανιδών βασιλιά της Περσίας (β. 240-272).

Αυτό που συνέβη μετά τη διεκδίκησή του για τον θρόνο, δεν είναι γνωστό.

## Βιβλιογραφικές αναφορές


## Εξωτερικοί σύνδεσμοι

* ŠĀPUR I: ROCK RELIEFS - Εγκυκλοπαίδεια Iranica

Κατηγορία:Δυναστεία της Έμεσας
Κατηγορία:Ρωμαίοι σφετεριστές
Θεόκλεια (αδελφή του Αλέξανδρου Σεβήρου)

Η **Θεόκλεια**, λατιν. Theoclia (έζησε το α' ήμισυ του 3ου αι.) γεννήθηκε και μεγάλωσε πιθανότατα στην Arca Caesarea (σύγχρονη Arqa, Λίβανος). Ήταν κόρη του Ρωμαίου ιππέα  promagistrate  Mάρκου Ιουλίου Γεσίου Μαρκιανού και της συζύγου του Ιουλίας Αβίτας Μαμαίας.

## Βιογραφία
Ήταν αδελφή του Ρωμαίου Αυτοκράτορα Αλέξανδρου Σεβήρου, που κυβέρνησε από το 222 έως το 235. Μπορεί να είχε έναν μεγαλύτερο αδελφό, με το όνομα Μάρκος Ιούλιος Γέσιος Βασιανός , ο οποίος υπηρέτησε ως διευθυντής (magister) στους αδελφούς των αγρών (fratres arvales) κατά τη διάρκεια της βασιλείας του Ρωμαίου αυτοκράτορα Καρακάλλα , που κυβέρνησε από το 212 έως το 217. Μέσω τής μητέρας της, η Θεόκλεια συγγένευε με τη βασιλική οικογένεια της Έμεσας (η Ιουλία Αβίτα Μαμαία ήταν εγγονή του Ιουλίου Βασιανού ιερέα του Ηλίου εκεί). Η μητέρα της ήταν ανιψιά της Ιουλίας Δόμνας, συζύγου του Σεπτιμίου Σεβήρου Ρωμαίου Αυτοκράτορα. Οι μόνες δύο ρωμαϊκές ιστορικές πηγές που την αναφέρουν, είναι η *Ρωμαϊκή Ιστορία* του Δίωνα Κάσσιου, που αναφέρει τη Θεόκλεια ως την ανώνυμη αδελφή του Αλέξανδρου Σεβήρου και η *Ιστορία των Αυγούστων* (*Οι δύο Μαξιμίνοι*), που δίνει το όνομά της, Θεόκλεια.

αριστερά|μικρογραφία|160x160εσ|Προτομή του Αλέξανδρου Σεβήρου, Ρωμαίου Αυτοκράτορα και αδελφού της Θεοκλείας.

Η Μαμαία προόριζε κάποτε τη Θεόκλεια να παντρευτεί τον Γάιο Ιούλιο Βήρο Μάξιμο, γιο του μέλλοντα Ρωμαίου Αυτοκράτορα Μαξιμίνου του Θράκα. Ωστόσο ο Αλέξανδρος Σεβήρος έπεισε τη μητέρα του να μην παντρέψει τη Θεόκλεια με τον Μάξιμο, αντιπαθώντας τον δύστροπο πατέρα του Μάξιμου. Έτσι η Μαμαία πάντρεψε τη Θεόκλεια με έναν Ρωμαίο ευγενή ευγενούς γένους, που ονομαζόταν Μεσσάλας  Η *Ιστορία των Αυγούστων* περιγράφει τον χαρακτήρα της Θεοκλείας ως «προϊόν της ελληνικής παιδείας» και τον σύζυγό της Μεσσάλα ως μορφωμένο, που ήταν πολύ καλός ομιλητής. Η Θεόκλεια, μαζί με τον σύζυγο και τον πατέρα της, δολοφονήθηκε με εντολή του Ρωμαίου Αυτοκράτορα Μακρίνου το 218  στην Έμεσα της Συρίας.

## Βιβλιογραφικές αναφορές


## Πηγές
* Ιστορία του Αυγούστου (Historia Augusta) - The Two Maximini
* Το άρθρο της Julia Avita Mamaea στο Livius.org 
* Alexander Severus (222-235 μ.Χ.) - De Imperatoribus Romanis από τον HW Benario
* WH Smyth, Περιγραφικός κατάλογος ντουλαπιών ρωμαϊκών αυτοκρατορικών μεγάλων ορείχαλκων (Google eBook), Webb, 1834
* J. Lemprière, Ένα κλασικό λεξικό, που περιέχει έναν άφθονο λογαριασμό όλων των σωστών ονομάτων που αναφέρονται στους αρχαίους συγγραφείς (Google eBook), 1839
* AR Birley, Septimius Severus: Ο αφρικανικός αυτοκράτορας, Routledge, 2002
* L. de Arrizabalaga y Prado, The Emperor Elagabalus: Fact or Fiction ;, Cambridge University Press, 2010

Κατηγορία:Δυναστεία της Έμεσας
Ροζάνα Αρκέτ

Η **Ροζάνα Αρκέτ** (αγγλικά: Rosanna Lisa Arquette; 10 Αυγούστου 1959) είναι Αμερικανίδα ηθοποιός, σκηνοθέτης και παραγωγός. Ήταν υποψήφια για βραβείο Έμμυ για την ερμηνεία της στην τηλεοπτική ταινία *The Executioner's Song* (1982) και κέρδισε το BAFTA Καλύτερης Ηθοποιού σε Υποστηρικτικό Ρόλο για την ταινία *Ψάχνοντας απεγνωσμένα τη Σούζαν* (1985). Άλλοι ρόλοι της περιλαμβάνουν τις ταινίες *After Hours* (1985), *[[Απέραντο Γαλάζιο|Απέραντο γαλάζιο]]* (1988), *[[Pulp Fiction]]* (1994) και *Crash* (1996). Σκηνοθέτησε το ντοκιμαντέρ *Searching for Debra Winger* (2002) ενώ από το 2006 έως το 2007 πρωταγωνίστησε στην κωμωδία *What About Brian?*.

Η Αρκέτ γεννήθηκε στη Νέα Υόρκη και είναι κόρη της Μπρέντα Ολίβια, ηθοποιού, ποιήτριας, ακτιβίστριας, καθηγήτριας υποκριτικής και θεραπεύτριας, και του Λιούις Αρκέτ, ηθοποιού, σεναριογράφου και παραγωγού. Παππούς της ήταν ο κωμικός ηθοποιός Κλιφ Αρκέτ. Η μητέρα της ήταν Εβραία, από μια οικογένεια μεταναστών από την Πολωνία και τη Ρωσία. Ο πατέρας της, που το επίθετο της οικογένειάς του ήταν αρχικά "Arcouet", είχε γαλλοκαναδική καταγωγή και εγκατέλειψε τον καθολικισμό για να προσυλητιστεί το Ισλάμ. Μέσω του πατέρα της, η Αρκέτ έχει μακρινή συγγένεια με τον εξερευνητή Μεριγουέδερ Λιούις. Τα αδέρφια της, Ρίτσμοντ, Πατρίσια, Αλέξις και Ντέβιντ, έγιναν όλα ηθοποιοί.

## Φιλμογραφία

## Παραπομπές


## Εξωτερικοί σύνδεσμοι
* 
* 
* 1M1 Records  Rosanna Arquette is *Wendy Cracked a Walnut*.
* Rosanna Arquette official website

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανοί σκηνοθέτες
Κατηγορία:Αμερικανοί παραγωγοί
Κατηγορία:Βραβευμένες με BAFTA B' Γυναικείου Ρόλου
Μάρκος Ιούλιος Γέσιος Βασιανός

Ο **Μάρκος Ιούλιος Γέσιος Βασιανός**, λατιν.: Marcus Julius Gessius Bassianus  (έζησε το α' ήμισυ του 3ου αι.) ήταν ένας *magister* στoυς fratres arvales (Αδελφούς των Αγρών) κατά τη διάρκεια της βασιλείας του Ρωμαίου Αυτοκράτορα Καρακάλλα, ο οποίος κυβέρνησε από το 212 έως το 217. 

## Βιογραφία
Ο Βασιανός φαίνεται να συνδέεται με το γένος των Ιουλίων και των Βασιανών.  Από το όνομά του, θα μπορούσε να είναι πιθανός γιος των Ρωμαίων ευγενών της Συρίας Mάρκου Ιουλίου Γεσίου Μαρκιανού και Ιουλίας Αβίτας Μαμαίας,  έτσι πιθανός μεγαλύτερος αδελφός του Ρωμαίου Αυτοκράτορα Αλέξανδρου Σεβήρου  και της Θεοκλείας.  Εάν αυτό είναι σωστό, ο Bασιανός έχει σχέση με τη βασιλική οικογένεια της Έμεσας της Συρίας (η Ιουλία Αβίτα Μαμαία ήταν εγγονή του Ιουλίου Βασσιανού ιερέα του Ηλιογάβαλου) και τη δυναστεία των Σεβήρων της Ρωμαϊκής Αυτοκρατορίας (η Ιουλία Αβίτα Μαμαία ήταν ανιψιά της Ιουλίας Δόμνας, συζύγου του Σεπτίμιου Σεβήρου Ρωμαίου Αυτοκράτορα). 

Ο Bασιανός δεν ήταν γνωστός ιερέας της λατρείας του Ηλιογάβαλου.  Αν και ήταν Ρωμαίος ιερέας, δεν μπόρεσε να παρευρεθεί στις τελετές των fratres Arvales στη Ρώμη, πιθανότατα λόγω του ότι ο Bασιανός έδρευε στην Ανατολή. 

## Βιβλιογραφικές αναφορές


## Πηγές
* Ιστορία των Αυγούστων, "The Two Maximini"
* AR Birley, *Septimius Severus: Ο αφρικανικός αυτοκράτορας*, Routledge, 2002
* L. de Arrizabalaga y Prado, *The Emperor Elagabalus: Γεγονός ή φαντασία;*, Cambridge University Press, 2010

Κατηγορία:Δυναστεία της Έμεσας